b'\n_START_ARTICLE_\nVoja\xc5\xa1ka podmornica\n_START_PARAGRAPH_\nVoja\xc5\xa1ke podmornice so vse podmornice, ki so oboro\xc5\xbeene in/ali so uporabljene v voja\xc5\xa1ke oz. vojne namene._NEWLINE_Glavna oboro\xc5\xbeitev voja\xc5\xa1kih podmornic so torpeda. V\xc4\x8dasih so bile opremljene \xc5\xa1e s topovi, ki so jih uporabljali, ko so napadali ladje na povr\xc5\xa1ju; danes pa so oboro\xc5\xbeene tudi z balisti\xc4\x8dnimi raketami. Pod pomo\xc5\xbene sisteme oboro\xc5\xbeitve spadajo \xc5\xa1e mine, protiletalska oboro\xc5\xbeitev in razna za\xc4\x8dasna namenska oro\xc5\xbeja, npr. oddelek mornari\xc5\xa1ke pehote, oddelek specialcev,...\n_START_SECTION_\nPoro\xc5\xa1tvo za mir na svetu\n_START_PARAGRAPH_\nOboro\xc5\xbeevalna tekma med Sovjetsko zvezo in ZDA je proizvedla ogromne grozilne stroje, katerih namen je bil/je opominjati druga drugo in ostale dr\xc5\xbeave, da se nekje v oceanih skriva ogromno balisti\xc4\x8dnih jedrskih podmornic, od katerih je vsaka oboro\xc5\xbeena z balisti\xc4\x8dnimi raketami, ki imajo ogromno ognjeno mo\xc4\x8d in izjemno velik domet. Te podmornice so za\xc5\xa1\xc4\x8ditene z nekaj 100m vode, varne pred jedrskimi eksplozijami, v primeru jedrskega napada izstrelijo svoje rakete na dr\xc5\xbeavo napadalko in jo uni\xc4\x8dijo. Obstajajo tudi lovske podmornice, ki v primeru vojne izsledijo in uni\xc4\x8dijo nosilke medcelinskih balisti\xc4\x8dnih raket, preden le te izstrelijo svoj smrtonosni tovor.'